ইয়াহু! মেসেঞ্জার
ইয়াহু! মেসেঞ্জার ছিল একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফ্‌টওয়্যার। ইয়াহু! এই সফটওয়্যারটি তৈরি করে। ইয়াহু! মেসেঞ্জার বিনামূল্যের ছিল এবং একটি সাধারণ "ইয়াহু আইডি" দিতে এটি ডাউনলোড এবং ব্যবহার করা যেত। পরিষেবাটি ভিওআইপি, ফাইল স্থানান্তর, ওয়েবক্যাম হোস্টিং, একটি টেক্সট বার্তা পরিষেবা এবং বিভিন্ন বিভাগে চ্যাট রুমে চ্যাট করা ইত্যাদি সুবিধা প্রদান করত। ইয়্যাহু! মেসেঞ্জার ৯ই মার্চ, ১৯৯৮ সালে ইয়্যাহু! পেজার নামে প্রথম চালু করা হয়েছিল। ইয়াহু মেসেঞ্জার ১৭ই জুলাই ২০১৮ সাল থেকে বন্ধ করে দেওয়া হয়।